หนูเป็นสาวประเภทสองอายุ17 เริ่มทานยาคุมได้เกือบ2เดือนแล้วรู้สึกว่าคล้ายมีก้อนเนื้อที่จุดนมทั้งสองข้างอยากรู้ว่าเป็นอันตรายมั้ยคะ ต้องหยุดท้ายหรือเปล่า?
สวัสดีค่ะ ยาคุมกำเนิดคือการรับประทานฮอร์โมนเพศหญิงเสริมเข้าไปในร่างกาย ซึ่งคงต้องขึ้นกับชนิดและปริมาณของฮอร์โมนเพศในยาคุมด้วยว่าจะมีผลข้างเคียงใดได้บ้างแต่โดยทั่วไปยาคุมกำเนิดอาจมีผลข้างเคียงเช่นปวดหัว คลื่นไส้ ปวดบริเวณหน้าอก น้ำหนักตัวเปลี่ยนแปลง มีเลือดไหลก่อนถึงรอบประจำเดือน ในกรณีเป็นฮอร์โมนรวมผิวเป็นฝ้า กระประจำเดือนมาผิดปกติ หรือมีเลือดไหลผิดปกติระหว่างรอบเดือน คลื่นไส้ อาเจียน ในกรณีเป็นฮอร์โมนเดี่ยวหากรับประทานมาแค่ 2 เดือน อาจมีผลข้างเคียงในระยะยาวเช่นการเกิดลิ่มเลือดอุดตัน มะเร็งเต้านม ได้น้อยแต่อย่างไรก็ตามไม่แนะนำให้ใช้ยาคุมกำเนิดในลักษณะเพื่อต้องการผลของฮอร์โมนเพศหญิงเอง เนื่องจากการใช้ปริมาณมากติดต่อกันระยะยาวอาจมีผลเสียเช่นเรื่องการเกิดลิ่มเลือดอุดตัน มะเร็งเต้านมได้ จึงแนะนำให้พบแพทย์เพื่อรับคำปรึกษาเพิ่มเติมก่อน ส่วนเรื่องก้อนที่เต้านมนั้น ควรไปให้แพทย์ตรวจดูเช่นกันว่าเป็นก้อนอะไร เช่น ก้อนถุงน้ำ ก้อนไขมัน หรือ อาจเกิดจากกล้ามเนื้อที่เกร็งตัวเป็นก้อน